CELEX: 32021D0395
Language: et
Date: 2021-03-04 00:00:00
Title: Komisjoni rakendusotsus (EL) 2021/395, 4. märts 2021, millega muudetakse rakendusotsust (EL) 2020/668 harmoneeritud standardite osas, mis käsitlevad kaitseriietuse elektrostaatilisi omadusi, tuletõrjujate ja mootorratturite kaitserõivaid, lumelauaga sõitmiseks kasutatavat kaitseriietust, pestitsiidide käitlejate ja pestitsiididega töödeldud alale naasvate töötajate kaitseriietust, parema nähtavusega varustust keskmise riskiga olukordades, mägironimisvarustust ja elektrikaare termilise ohu kaitseriietust

5.3.2021   
               
               
                  ET
               
               
                  Euroopa Liidu Teataja
               
               
                  L 77/35
               
            
         KOMISJONI RAKENDUSOTSUS (EL) 2021/395,
         4. märts 2021,
         millega muudetakse rakendusotsust (EL) 2020/668 harmoneeritud standardite osas, mis käsitlevad kaitseriietuse elektrostaatilisi omadusi, tuletõrjujate ja mootorratturite kaitserõivaid, lumelauaga sõitmiseks kasutatavat kaitseriietust, pestitsiidide käitlejate ja pestitsiididega töödeldud alale naasvate töötajate kaitseriietust, parema nähtavusega varustust keskmise riskiga olukordades, mägironimisvarustust ja elektrikaare termilise ohu kaitseriietust
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu määruse (EL) 2016/425 (2) artikliga 14 eeldatakse, et isikukaitsevahendid, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele tervisekaitse- ja ohutusnõuetele, mida nimetatud standardid või nende osad käsitlevad ja mis on sätestatud kõnealuse määruse II lisas.
                  
               
                     (2)
                  
                  
                     Kirjas M/031 pealkirjaga „CENi/CENELECi isikukaitsevahendite standardeid käsitlev standardimisvolitus“ esitas komisjon Euroopa Standardikomiteele (CEN) ja Euroopa Elektrotehnika Standardikomiteele (CENELEC) taotluse töötada välja ja koostada harmoneeritud standardid nõukogu direktiivi 89/686/EMÜ toetuseks (3).
                  
               
                     (3)
                  
                  
                     CEN koostas standardimistaotluse M/031 alusel mitu uut standardit ja vaatas läbi mitu olemasolevat harmoneeritud standardit.
                  
               
                     (4)
                  
                  
                     Standardimistaotlus M/031 kaotas kehtivuse 19. novembril 2020 ja see asendati uue standardimistaotlusega, nagu on sätestatud komisjoni rakendusotsuses C(2020) 7924 (4).
                  
               
                     (5)
                  
                  
                     Kuna määrusega (EL) 2016/425 võeti üle isikukaitsevahendite suhtes kohaldatavad olulised tervisekaitse- ja ohutusnõuded, mis on sätestatud direktiivis 89/686/EMÜ, on standardimistaotluse M/031 alusel välja töötatud harmoneeritud standardite esialgsed versioonid hõlmatud rakendusotsuses C(2020) 7924 sätestatud standardimistaotlusega. Nende standardite viited tuleks seepärast avaldada Euroopa Liidu Teatajas. Seega võib erandkorras aktsepteerida, et standardid, mille CEN ja CENELEC on välja töötanud ja avaldanud standardimistaotluselt M/031 rakendusotsuses C(2020) 7924 sätestatud standardimistaotlusele ülemineku ajal, ei sisalda selget viidet rakendusotsuses C(2020) 7924 sätestatud standardimistaotlusele.
                  
               
                     (6)
                  
                  
                     CEN ja CENELEC koostasid standardimistaotluse M/031 ja rakendusotsuses C(2020) 7924 sätestatud standardimistaotluse alusel järgmised harmoneeritud standardid määruse (EL) 2016/425 toetuseks: EN 17109:2020 köisradade isikukaitsesüsteemide kohta, EN ISO 20320:2020 lumelauasõidul kasutatavate randmekaitsete kohta, harmoneeritud standardi EN ISO 27065:2017 muudatus EN ISO 27065:2017/A1:2019 pestitsiidikäitlejate ja pestitsiididega töödeldud alale naasvate töötajate kaitseriietusele esitatavate toimivusnõuete kohta ning EN 61482-2:2020 elektrikaare termilise ohu eest kaitsva kaitseriietuse kohta.
                  
               
                     (7)
                  
                  
                     Standardimistaotluse M/031 ja rakendusotsuses C(2020) 7924 sätestatud standardimistaotluse alusel vaatas CEN läbi harmoneeritud standardid EN 469:2005, mida on muudetud standardiga EN 469:2005/A1:2006 ja parandatud standarditega EN 469:2005/AC:2006 ja EN 1149-5:2008, mille viited on avaldatud Euroopa Liidu Teataja C-seerias (5). Läbivaatamise tulemusena võeti vastu harmoneeritud standardid EN 469:2020 tulekustutustöödel kasutatavate kaitserõivaste toimivusnõuete kohta ja EN 1149-5:2018 kaitseriietuse elektrostaatiliste omaduste kohta.
                  
               
                     (8)
                  
                  
                     Standardimistaotluse M/031 ja rakendusotsuses C(2020) 7924 sätestatud standardimistaotluse alusel vaatas CEN läbi harmoneeritud standardid EN 13595-1:2002 ja EN 13595-3:2002, mille viited on avaldatud Euroopa Liidu Teataja C-seerias (6). Läbivaatamise tulemusena võeti vastu harmoneeritud standardid EN 17092-2:2020 mootorratturite kaitserõivaste klassi AAA kohta, EN 17092-3:2020 mootorratturite kaitserõivaste klassi AA kohta, EN 17092-4:2020 mootorratturite kaitserõivaste klassi A kohta, EN 17092-5:2020 mootorratturite kaitserõivaste klassi B kohta ja EN 17092-6:2020 mootorratturite kaitserõivaste klassi C kohta.
                  
               
                     (9)
                  
                  
                     Standardimistaotluse M/031 ja rakendusotsuses C(2020) 7924 sätestatud standardimistaotluse alusel vaatas CEN läbi harmoneeritud standardid EN 1150:1999 ja EN 13356:2001, mille viited on avaldatud Euroopa Liidu Teataja C-seerias (7). Sellest tulenevalt võeti vastu harmoneeritud standard EN 17353:2020 parema nähtavusega varustuse kohta keskmise riskiga olukordades.
                  
               
                     (10)
                  
                  
                     Komisjon on koos CENi ja CENELECiga hinnanud, kas CENi ja CENELECi koostatud või läbivaadatud standardid vastavad rakendusotsuses C(2020) 7924 nimetatud standardimistaotlusele.
                  
               
                     (11)
                  
                  
                     Harmoneeritud standardid EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 ja EN 61482-2:2020 ning standardi EN ISO 27065:2017 muudatus EN ISO 27065:2017/A1:2019 vastavad asjakohastele nõuetele, mis on sätestatud määruses (EL) 2016/425. Seepärast on asjakohane avaldada viited nendele standarditele Euroopa Liidu Teatajas.
                  
               
                     (12)
                  
                  
                     Seepärast on vaja kustutada Euroopa Liidu Teataja C-seeriast viited harmoneeritud standardile EN 469:2005, mida on muudetud standardiga EN 469:2005/A1:2006 ja parandatud standarditega EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 ja EN ISO 27065:2017, kuna need standardid on läbi vaadatud.
                  
               
                     (13)
                  
                  
                     Komisjoni rakendusotsuse (EL) 2020/668 (8) I lisas on loetletud viited määruse (EL) 2016/425 toetuseks koostatud harmoneeritud standarditele, rakendusotsuse (EL) 2020/668 II lisas aga viited nendele määruse (EL) 2016/425 toetuseks koostatud harmoneeritud standarditele, mis kustutatakse Euroopa Liidu Teatajast nimetatud lisas märgitud kuupäevadel.
                  
               
                     (14)
                  
                  
                     Seepärast tuleks rakendusotsust (EL) 2020/668 vastavalt muuta.
                  
               
                     (15)
                  
                  
                     Selleks et anda tootjatele piisavalt aega, et valmistuda läbivaadatud ja muudetud standardite kohaldamiseks, on vaja II lisas loetletud standardite viidete kustutamine edasi lükata.
                  
               
                     (16)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Käesolev otsus peaks jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2020/668 I lisa muudetakse vastavalt käesoleva otsuse I lisale.
         
         
            Artikkel 2
            Rakendusotsuse (EL) 2020/668 II lisa muudetakse vastavalt käesoleva otsuse II lisale.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 4. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 9. märtsi 2016. aasta määrus (EL) 2016/425, mis käsitleb isikukaitsevahendeid ja millega tunnistatakse kehtetuks nõukogu direktiiv 89/686/EMÜ (ELT L 81, 31.3.2016, lk 51).
         
            (3)  Nõukogu 21. detsembri 1989. aasta direktiiv 89/686/EMÜ, isikukaitsevahendeid käsitlevate liikmesriikide õigusaktide ühtlustamise kohta (EÜT L 399, 30.12.1989, lk 18).
         
            (4)  Komisjoni 19. novembri 2020. aasta rakendusotsus C(2020) 7924 Euroopa Parlamendi ja nõukogu määruse (EL) 2016/425 toetuseks koostatud standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses isikukaitsevahenditega.
         
            (5)  ELT C 113, 27.3.2018, lk 41.
         
            (6)  ELT C 113, 27.3.2018, lk 41.
         
            (7)  ELT C 113, 27.3.2018, lk 41.
         
            (8)  Komisjoni 18. mai 2020. aasta rakendusotsus (EL) 2020/668 Euroopa Parlamendi ja nõukogu määruse (EL) 2016/425 toetuseks koostatud ja isikukaitsevahendeid käsitlevate harmoneeritud standardite kohta (ELT L 156, 19.5.2020, lk 13).
      
      
         
            I LISA
            Rakendusotsuse (EL) 2020/668 I lisasse lisatakse järgmised kanded:
            
               
                           Nr
                        
                        
                           Viide standardile
                        
                     
                           „20.
                        
                        
                           EN 1149-5:2018
                           Kaitseriietus. Elektrostaatilised omadused. Osa 5: Materjali toimivus- ja kavandamisnõuded
                        
                     
                           21.
                        
                        
                           EN 17092-2:2020
                           Mootorratturite kaitserõivad. Osa 2: Klassi AAA rõivad. Nõuded
                        
                     
                           22.
                        
                        
                           EN 17092-3:2020
                           Mootorratturite kaitserõivad. Osa 3: Klassi AA rõivad. Nõuded
                        
                     
                           23.
                        
                        
                           EN 17092-4:2020
                           Mootorratturite kaitserõivad. Osa 4: Klassi A rõivad. Nõuded
                        
                     
                           24.
                        
                        
                           EN 17092-5:2020
                           Mootorratturite kaitserõivad. Osa 5: Klassi B rõivad. Nõuded
                        
                     
                           25.
                        
                        
                           EN 17092-6:2020
                           Mootorratturite kaitserõivad. Osa 6: Klassi C rõivad. Nõuded
                        
                     
                           26.
                        
                        
                           EN 17109:2020
                           Köisrajad. Isikukaitsesüsteemid. Ohutusnõuded ja katsemeetodid
                        
                     
                           27.
                        
                        
                           EN 61482-2:2020
                           Töö pingestatud seadmetega. Kaitseriietus elektrikaare termilise ohu eest. Osa 2: Nõuded
                        
                     
                           28.
                        
                        
                           EN ISO 20320:2020
                           Lumelauasõidul kasutatav kaitseriietus. Randmekaitsed. Nõuded ja katsemeetodid (ISO 20320:2020)
                        
                     
                           29.
                        
                        
                           EN 17353:2020
                           Kaitserõivad. Parema nähtavusega varustus keskmise riskiga olukordades. Katsemeetodid ja nõuded
                        
                     
                           30.
                        
                        
                           EN 469:2020
                           Tuletõrjujate kaitserõivad. Tulekustutustöödel kasutatavate kaitserõivaste toimivusnõuded
                        
                     
                           31.
                        
                        
                           EN ISO 27065:2017
                           Kaitseriietus. Pestitsiidikäitlejate ja pestitsiididega töödeldud alale naasvate töötajate kaitseriietuse toimivusnõuded (ISO 27065:2017).
                           EN ISO 27065:2017/A1:2019“
                        
                     
         
      
      
         
            II LISA
            Rakendusotsuse (EL) 2020/668 II lisasse lisatakse järgmised kanded:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „15.
                        
                        
                           EN 469:2005
                           Tuletõrjujate kaitserõivad. Tulekustutustöödel kasutatavate kaitserõivaste toimivusnõuded
                           EN 469:2005/A1:2006
                           EN 469:2005/AC:2006
                        
                        
                           5. september 2022
                        
                     
                           16.
                        
                        
                           EN 1149-5:2008
                           Kaitseriietus. Elektrostaatilised omadused. Osa 5: Materjali toimivus- ja kavandamisnõuded
                        
                        
                           5. september 2022
                        
                     
                           17.
                        
                        
                           EN 13595-1:2002
                           Professionaalsete mootorratturite kaitserõivad. Jakid, püksid ja ühe- või kaheosalised ülikonnad. Osa 1: Üldnõuded
                        
                        
                           5. september 2022
                        
                     
                           18.
                        
                        
                           EN 13595-3:2002
                           Professionaalsete mootorratturite kaitserõivad. Jakid, püksid ja ühe- või kaheosalised ülikonnad. Osa 3: Katsemeetod survekindluse määramiseks
                        
                        
                           5. september 2022
                        
                     
                           19.
                        
                        
                           EN 1150:1999
                           Kaitserõivad. Hoiatusrõivad mitteprofessionaalseks kasutamiseks. Katsemeetodid ja nõuded
                        
                        
                           5. september 2022
                        
                     
                           20.
                        
                        
                           EN 13356:2001
                           Nähtavust parandavad vahendid mitteprofessionaalseks kasutamiseks. Katsemeetodid ja nõuded
                        
                        
                           5. september 2022
                        
                     
                           21.
                        
                        
                           EN ISO 27065:2017
                           Kaitseriietus. Pestitsiidikäitlejate ja pestitsiididega töödeldud alale naasvate töötajate kaitseriietuse toimivusnõuded (ISO 27065:2017)
                        
                        
                           5. september 2022“